Усяго ж лесарубамі нарыхтавана 107,2 тысячы метраў кубічных драўніны. Сярод найбольш паспяховых хочацца адзначыць калектыў Каменскага лясніцтва (ляснічы Рамуальд Антонавіч Казлоўскі). Леташні год выдаўся няпростым: давялося шмат папрацаваць у экстрэмальных умовах на тэрыторыі Любанскага лясгаса, дзе вялася барацьба з жуком-караедам. Але гэта не перашкодзіла прадпрыемству ажыццявіць інвестыцыі ў асноўны капітал у памеры 123000 рублёў з уласных сродкаў. Зараз у вытворчасці задзейнічаны тры новыя агрэгаты для высечкі ўчасткаў любой складанасці. Мадэрнізацыя і перааснашчэнне працэсаў дазволілі выйсці на новы ўзровень, застацца канкурэнтаздольнымі і разлічваць на стабільны матэрыяльны прыбытак.